नेत्रहीन किसान जोगिंदर सिंह के तीन बेटों में सबसे छोटे जसविंदर 17 साल की उम्र में ही घर से निकल गए थें. जसविंदर ने आखिरी बार 21 मई को जोखिम लिया. टाइगर हिल में घुसपैठियों की टोह लेने गए अग्रिम गश्‍ती दल के सदस्‍य जसविंदर की दोनों जांघों में गोलियां लगीं. अंतिम सांस तक वे दुश्‍मन पर गोलियां चलाते रहे. पिता जोगिंदर सिंह कहते हैं, ''दुश्‍मन को रोकने के लिए किसी-न-किसी को कुर्बानी देनी ही पड़ती है.'' गुरदयाल कहती हैं, ''यही सोचकर सांत्‍वना मिलती है कि हमारे परिवार पर आई विपत्ति से देश की विपत्ति टल सकती है.''